EPISODEN INNEHOLDER BESKRIVELSER AV SEKSUELT MISBRUK AV MINDREÅRIGE.
HVIS DU ELLER ANDRE HAR OPPLEVD SEKSUELT MISBRUK,
GÅ TIL WWW.WANNATALKABOUTIT.COM
FOR MER INFORMASJON OG RESSURSER.
Doc, hvor fornøyd er du med Tiger Kings fremstilling av deg?
Det er ikke en dokumentar.
Absolutt ikke.
Det er falskt. Et dumt, falsk program.
En vill og fantasifull historie.
Doc Antle hatet Tiger King.
Han mener han ble feil og løgnaktig fremstilt.
De skjulte at dette anlegget er et Ritz -Carlton for store katter.
Ingen er i nærheten av storheten og skjønnheten til dette anlegget.
Det er en illusjon. Han skaper en illusjon som folk kan tro på.
Jeg har ikke snakket med Doc siden dette kom ut, men han er ikke fornøyd.
Doc er en dyktig svindler.
Han tror han er smartere enn resten av verden,
og han skaper omgivelser rundt seg for å bekrefte det.
Han skaper alltid sin egen sannhet.
Han blir aldri utfordret av noen.
Han er ikke vant til det lenger.
Den dumme lille jenta Barbara Fisher, den tispa snakker og sier:
"De tvang meg til en brystoperasjon etter en måned." Er du gal?
Hun var besatt av å ha pupper.
De puppene bor ikke her, hun bor der ute,
og tester dem ut på alle og enhver.
-Derfor er hun støtt gravid. -Faen.
Med tanke på det han sa om meg, er det rent kvinnehat.
Etter Tiger King kom folk innom huset og gjenkjente hunden.
Bare det at alle kunne finne ut hvor jeg bodde,
betydde at Doc visste hvor jeg bodde.
Det var skummelt for meg, så vi dro langt ut på landet,
og her skal vi bli.
Doc har sluppet unna så lenge at han tror han er skuddsikker.
Men etter Tiger King tok mange kontakt med historiene sine.
Jeg visste at hvis jeg sto frem, ville andre også gjøre det.
Det er tryggere å være flere.
Han tror kanskje ikke at dere vil sjekke fortiden hans.
KOINONIA YOGI-MAGIKER!
Men det som skjer med Doc overlever ikke i sollys.
HVORDAN STÅR DET TIL, DOC?
God morgen. Det er varmt i dag, ikke sant?
Bare et par regler.
Ingen kameraer er tillatt i dag.
Dette er siste advarsel.
Hvis vi ser deg filme eller ta bilder, blir du bedt om å dra.
Dr. Bhagavan Antle, direktør på Myrtle Beach Safari.
Myrtle Beach Safari er et utrolig møte med dyrelivet,
hvor du får en nær, interaktiv opplevelse
med en rekke utrolige, eksotiske dyr
på nært hold, uten bur og i et utrolig samspill.
Kun en håndfull mennesker i verden har en ørn som bor i huset sitt.
Som sitter på og ser Game of Thrones.
Det er få som får oppleve det.
Som tolvåring ble jeg tatt bilde av på Myrtle Beach i Sør-Carolina.
Jeg så på mamma og sa: "Dette vil jeg gjøre resten av livet."
På slutten av high school ringte jeg Doc Antle og sa:
"La meg jobbe som frivillig."
Og han sa: "Når kan du flytte hit?"
Det var som å få gullbilletten i American Idol.
Og jeg sa: "Å! Ok."
MYRTLE BEACH 2000-TALLET
Jeg jobbet for Doc Antle i sju år.
Foreldrene mine var veldig glade for at jeg gjorde noe jeg trodde jeg ville.
Jeg tror ikke de innså hva jeg egentlig ble med på,
nemlig å jobbe døgnet rundt på et sted jeg ikke kunne forlate.
Barbara snakket med meg først.
Jeg og Barb fokuserte mye på å trene unger til å bli ungdyr man kunne gå med.
Vi dro til Barefoot Landing hver dag,
og vi tok bilder med tigerunger og store katter.
En sommer ringte jeg en venn av meg på Myrtle Beach,
og han tilbød meg en jobb ved klatreveggen på Barefoot Landing.
I løpet av sommeren begynte jeg å utvikle et forhold
med folkene på bevaringsstasjonen.
Det begynte med Barbara, og så var det China.
Alle så ut som Crocodile Dundee.
Alle var solbrune og blonde og hadde en kniv,
og det var imponerende.
Og så dukket Doc opp.
Han forbløffet meg.
Da vi kom til slutten av sommeren, sa han: "Hva med å jobbe for meg?"
Jeg sa: "Jeg er med."
Jeg bodde i låven med elefanten.
Så jeg sovnet med Bubbles og våknet med Bubbles.
Hvordan ble jeg heldig nok til å være i den posisjonen?
Og så ga de meg klær, og jeg fikk kniven min.
Jeg så ut som Crocodile Dundee.
Jeg var kul.
Og jeg følte at jeg levde ut drømmen.
Men alt ble helt snudd på hodet da Julie kom inn i bildet.
Doc sa til meg:
"Det har kommet noen nye jenter.
Ikke involver deg med dem."
Noen sa: "Doc ga deg ni av ti."
En del av meg tenkte: "Å, ja!" En annen del tenkte: "Hva?"
Kvinner og menn ble behandlet veldig forskjellig hos Doc.
Han viste frem den store senga si oftere enn nødvendig
til en ansatt.
Jeg lurte på om jeg misforsto det,
men så kom Tiger King, og Barbara snakket om det, og det endret alt.
Det var en fantastisk bekreftelse på at jeg ikke innbilte meg det,
og at andre også så det.
Jeg er en rådgiver for polyamorøse forhold,
og jeg har lagt merke til at folk snakker om Doc som polyamorøs.
Polyamori krever respekt som går begge veier.
Det krever autonomi.
Og Doc oppfordrer ikke partnerne sine
til å skape sunne forhold utenom ham.
Det er et harem, ikke polyamori.
Jeg har mine tre elskede partnere som har vært med meg i 20 år hver.
Min sønn, mine tre døtre.
Og den gruppen mennesker med de perifere figurene rundt dem,
elsker å gjøre dette og planlegger å fortsette.
Så hvis jeg flytter til Himalaya-fjellene,
burde de kunne trå til og drive en faksimile.
Han har en overdreven selvtillit. Han ser på seg selv som en guru.
Så å ha følgere eller å ha dyr som er underordnet ham,
styrker det narrativet.
Like etter at vi endret navn, ga han oss ulike kjeder.
Medaljongen symboliserte
at vi var én familie.
Det symboliserer yogaen som Swami Satchidananda sto bak.
Han var guruen som åpnet Woodstock.
Den skjeggete fyren som sa: "Vi begynner."
Det er Swami Satchidananda.
Mange kjente folk er hengivne til ham.
Han møtte Swamiji Satchidananda i Yogaville.
Alle disse menneskene var viet til Swamiji og hørte på alt han sa,
og baserte alle aspekter av livet rundt ham.
Hvis det er noen han forguder, er det Swamiji.
Måten han snakker om ham på, er mer enn heltedyrkelse.
Hvordan gikk du fra Yogaville til å være…
Med Yogaville
så legger du til en utrolig komplisert,
kultlignende, rar enhet, ikke sant?
Pastor Sri Swami Satchidananda
opplevde den åndelige enheten i hele skapelsen
og drømte om å skape en helligdom der den enheten kunne ses og føles.
Swami Satchidananda pleide alltid å le og si
at yogainstituttene var asyler og at vi var de innsatte.
Og folk sa: "Så morsomt, Swamiji."
Men det var sant. Vi var i krise.
Folk valgte mellom yoga og scientologi, og jeg tenkte:
"Jeg ble ikke oppdratt av ulver. Jeg velger yoga. "
Folk gråter overalt.
Vi hører folk rope i fredens navn,
men de vil krige for fred.
De fleste på Yogaville er kjærlige, omsorgsfulle individer
som ønsker å forbedre seg selv åndelig og som vil forbedre verden.
Yogaville er et forsettlig samfunn der folk velger å bo sammen
for å trene yoga, ha et vegetarisk kosthold og meditere.
Det er nok rundt 250 fastboende.
Foreldrene mine møtte Swami Satchidananda da jeg var fem år,
og jeg begynte å meditere da jeg var elleve, etter eget ønske.
Jeg drev med yoga og meditasjon fire til seks timer om dagen.
Vi var et fredelig, kjærlig og aksepterende samfunn.
Hari om, hari om.
Folk tror Swami Satchidananda er en gud.
En Jesus Kristus. Han kan ikke gjøre noe galt.
De falt til bakken og bukket for ham da han kom inn i rommet.
Kysset føttene hans.
Jeg så på Tiger King og tenkte: "De kjenner ikke engang forhistorien."
Doc Antle fikk ideer fra Swami Satchidananda.
Han var tiltrukket av makten han utøvde over andre.
Bhagavan var en veldig kjent person på Yogaville.
Swami Satchidananda elsket ham. Han var veldig prangende.
Han hadde Bubbles, den lille elefanten.
Han var som en kjendis der.
Bhagavan Antle fra Bhagavans himmelske magi.
Han var en typisk søt 80-tallsgutt. Han hadde langt mørkt hår, en bart.
Han var en magisk mann.
Vi to hadde en umiddelbar forbindelse gjennom magi.
Jeg var 15 eller 16 år.
Jeg hadde min egen karriere, så jeg var på messer og festivaler.
Og jeg var veldig populær på østkysten.
Bhagavan så på meg som en fin måte å tjene penger på.
Og så dannet vi et lite, uformelt partnerskap.
En 50/50-plan var avtalen.
Kom igjen! Løp!
Han hadde noe som het The Buckingham Zoological Park.
Rett utenfor Yogaville.
Du kunne kjøre ned den lille veien uten å vite at det var der
hvis du ikke visste hvordan du fant det.
Du gikk gjennom den lille porten og så et lite A-rammehus.
Det så ut som noe en hobbit kunne bo i.
Og straks du kom inn, kunne du se en elefant i det fjerne,
og du kunne se tigere, du kunne se løver.
Flink gutt.
I begynnelsen var det et flott sted.
Det jeg likte med Buckingham Zoo, var samfunnet som Bhagavan hadde bygget.
Jeg traff Bhagavan rett etter high school.
Han gjorde lokale show for skoler.
Jeg jobbet med ham på renessansefestivalen.
Jeg jobbet som sjonglør i 25 eller 30 år.
Jeg er en slags entreprenør.
Jeg jobbet med film,
og jeg pleide å filme trylleshowene hans.
Ved konstant trening av kontrollen over livskraften,
vil du ikke bare kontrollere livskraften til sinnet og kroppen din,
du vil også kunne kontrollere universets livskraft.
Bhagavan hadde visstnok mentale krefter
fordi han hadde trent yoga og pranayama og opparbeidet seg
disse superkreftene.
Han gikk på kull, og leviterte visstnok ting.
Kroppen din kan bli så trent
at du er immun mot omverdenen som forsøker å påvirke deg.
Han skapte en illusjon om at hvis du lyttet til ham og fulgte ham,
så kunne du gjøre noe av det samme.
De fikk lite betalt
fordi de ble lovet å få superkrefter fra Bhagavan,
selv om han ikke hadde dem selv.
Han var ikke så flink.
Dette er hjerterto.
98 % nøyaktighet.
Det var grusomt. Det var fryktelig.
Men folk likte det fordi han var kul og hadde tigere.
Disse tingene er ingenting i forhold til prestasjonene…
…av tankene… kontrollen over tankene og følelsene i sinnet.
De er bare som en dråpe i havet.
Guruen ga Bhagavan all sin lære, yogalærdommen.
Filosofien og psykologien om hvordan man forholder seg til verden.
Jeg elsker fortsatt yogalærdommen,
men opplevelsen i ettertid
lærte meg så mye om
å være bevisst en kult-tilnærming,
av å ville tiltrekke folk for makt eller grådighet,
og gi…
følelsen av at du vil motta noe som det ikke er mulig å få.
Han hadde full kontroll.
Vi måtte bruke en viss type klær, vi måtte spise en bestemt type mat.
Du gir virkelig alt.
Du gir ikke bare materielle eiendeler, men hele trossystemet ditt.
En dag vil du bli overrasket over hvor lydig sinnet ditt er.
Du vil ha en kropp full av god helse og livskraft, fri for sykdom.
Det vil gjøre sinnet rolig, klart og dynamisk.
Bhagavan lærte å bruke læren på en manipulerende måte.
For å være en del av dyreparken,
gir du slipp på hele livet ditt, du gir navnet ditt,
verdenen din, familien din, vennene dine.
Tigerne blir førsteprioritet, og alt annet utelukkes.
Han har alltid vært slik, og det var for å få gratis arbeidskraft.
Å være i nærheten av en stor katt kan være livsforvandlende.
Da Doc bygde anlegget,
ville han legemliggjøre et Yogaville-aktig miljø,
der han er gruppens leder
og alle jobber for en større sak, jobber med dyr,
og også driver med yoga.
Praktiserer du yoga?
Kult, kult, kultalarm…
Jeg har drevet med yoga hele livet, jeg har…
Jeg har drevet med kampsport siden jeg var veldig ung.
Jeg har trent hele livet.
Jeg sier alltid til de ansatte at de bør gjøre yoga
så de blir stabile i kropp og sinn.
Det gir mening å bruke de egenskapene til guruen
til å skape en kultur der du er som Gud.
De kommer som tenåringer, og flere tiår senere er de fortsatt her
fordi det er givende å tilbringe tid med ville dyr.
Det er en sang:
"Jeg er på ferie fordi jeg elsker jobben.
Hvis du ikke elsker det du gjør, bytt stasjon."
Perfekt. En perfekt sang.
Bhagavan hadde definitivt et ønske om å skape en tilhengerskare,
og han var veldig flink til det.
Jeg møtte Joe et par ganger i dyreparken hans,
og jeg var sjokkert over det jeg så,
for på alle måter var det en fattigmannsversjon,
en kopi av det Bhagavan hadde bygd.
Det er dette vi skal skape.
Trykk på play.
T.I.G.E.R.S. VILLE MØTER TURNÉ
Jeg vil at du skal se på landskapsarbeidet her.
Én mann styrer hele parken fordi han er stolt av den.
De ansatte er stolte av det de gjør.
Joe prøvde å få parken til å se ut som Doc Antles park.
Alt handlet om Doc Antle.
Vi skal kjøpe safariklær
så du føler at du jobber i en jungelatmosfære.
Det er veldig enkelt, du står opp, kler på deg,
og kommer på jobb med en positiv innstilling.
Hvis du ikke har selvdisiplin, kan vi aldri gjøre dette.
Jeg har mine egne følgere og folk. Det kalles Beistets tempel.
Vi er en selvstendig kirke her i G.W. Zoo, og jeg er pastor Joe.
Hvis du vil gifte deg med tigere til stede,
kan vi pynte og gjøre alt…
spesielt for deg.
Vi er her i dag i helligdommen til Beistets kirke,
der himmelen er tak og gresset er gulv.
Folk som Joe Exotic og Doc Antle elsker å kle seg i kostymer.
Det er deres greie, de elsker å skryte:
"Jeg er Tiger King med alle disse vakre kvinnene rundt meg,
de har store pupper, og alle er kledd i lær."
Jeg kan ikke tro at jeg godtok de kostymene.
Jeg tror det eneste jeg sa nei til, var strømpebukser.
Jeg har vært dypt i Bhagavans skap,
og du kan finne helt sinnssyke klær der.
Dette er renessansemessen. Jeg var stolt av den brynjetoppen.
Kong Richards messe! I helgene 4. til 24. oktober.
KONG RICHARDS MESSE
Renessansemesser er en samling av tusenvis av gjester,
artister og folk som jobber på messen,
og alle er utkledd i middelalderkostymer.
Og det er vanligvis en sverdsmed der, og sjonglører,
og alle slags utøvere som kunne levd i Middelalderen.
Når vi dro på renessansemessene var Bhagavan på jakt,
han lette etter jenter.
Det finnes ingen bedre sjekkereplikk enn: "Vil du klappe tigeren min?"
Det var sånn jeg møtte ham.
Jeg reiste fra stat til stat på renessansemesser,
og jeg gikk med ilderen min i skogsområdet
da jeg møtte på en fyr som gikk med en løve.
Han vokser 0,5 kg hver dag.
Jeg sa: "Ansetter du folk?"
En uke senere vasket jeg elefantbæsj. Jeg hadde flyttet inn.
Han er god til å snakke.
Når han snakket om kravene for jobben,
som hvor mye vi måtte jobbe, hvor dedikerte vi måtte være,
var det innrammet i en veldig…
"Disse dyrene er førsteprioritet, og det blir hardt arbeid,
og det blir vanskelig,
og du må være veldig sterk."
Og det appellerte til meg.
Bhagavan var god på å overbevise folk,
for han hadde lært det av Swami Satchidananda.
For å bli en swami inngår du et løfte om sølibat,
lydighet, uselvisk tjeneste og fattigdom.
Han var Swami Satchidananda, og han hadde gitt de løftene,
men de gjaldt ham ikke lenger, for nå var han opplyst.
Yoga forventer at en reformerer seg selv.
I årene jeg var der,
hadde guruen seksualisert forholdet til mange av disiplene.
Med alle slags seksuelle overgrep,
tar de deg og overbeviser deg om at du skal være
venner med denne mektige personen.
Så det de ønsker endrer seg.
Nei, de vil ikke at en gammel mann med langt skjegg
skal ta på dem og ha samleie med dem. Eller runke ham.
"MASSASJE BLE ORALSEX. JEG VAR OPPRØRT."
Hvor mange kvinner hadde han?
Jeg vet ikke. Det er sikkert noen som aldri sto frem.
Men jeg vil si minst et dusin.
De trodde at det gjorde dem spesielle,
at dette nære forholdet ga dem
en viss forbindelse til Gud.
Og Bhagavan etterlignet guruen.
Kvinner var tiltrukket av Bhagavan.
Hans første kone var Brahmi Betsy.
En stund var det bare Brahmi.
Brahmi var en vakker kvinne.
Hun var vakker. Slank, langt mørkt hår.
De virket som et lykkelig ektepar.
Bhagavan brukte dem som et eksempel på lykke,
de var et så fantastisk par, noe som er interessant.
Det var ikke hennes livsstil.
Bhagavan var interessert i flere kvinner.
Det må være litt derfor søsteren min er der hun er nå.
Det må det være.
Hun taklet det aldri.
Og hun har ødelagt livet sitt, sakte, men sikkert.
Hun har hatt problemer med alkohol lenge.
Hun døde nesten en gang.
Det er synd, for hun…
Jeg blir emosjonell.
Jeg kommer nok aldri over det. Moren min liker å ta det opp.
Hun sier: "Han var ditt livs kjærlighet." Jeg sier: "Ja."
Ingen vil endre det.
Jeg og Kevin, det var navnet hans da…
Vi møttes på high school.
Og før vi begynte å date, bodde kjæresten min ved siden av ham.
Jeg dro til Kevins hus for å være med kjæresten min,
for Kevins mor brydde seg ikke.
Hun var en kul mamma.
Men han slo opp med meg så han kunne være med Kevins mor.
Var det ikke rart at hun begynte å ha sex med tenåringskjæresten din?
Bare de som visste om det, som bare var oss.
Hun hadde dårlig samvittighet og sa: "Jeg vet du er lei deg.
Kan du ikke date Kevin?"
Altså sønnen hennes. Og det gjorde jeg.
Selvsagt forelsket jeg meg.
Jeg ville være med ham hele tiden.
Han var veldig selvsikker og vakker.
Søsteren min tok ham med hjem.
Faren min likte ham ikke i begynnelsen.
Han droppet ut av high school, det var kanskje derfor.
Men han hadde langt hår. Det var… Faren min likte ikke det.
Å, han var en opprører.
Han ville være i trøbbel.
Han oppsøkte faktisk trøbbel.
BRYLLUPSINVITASJON
Etter at vi giftet oss, byttet vi navn
fordi vi dro på en måneds retreat i Yogaville
for å bli sertifiserte yogainstruktører.
Og Swami Satchidananda ga oss nye navn.
Jeg gikk fra Betsy til Brahmi.
Og han gikk fra Kevin Antle til Sri Mahatmayavi Bhagavan Antle.
Stor forandring.
Bhagavan Antle var veldig pen i 1982.
Han var sjarmerende.
Han hadde mye bling, han kjørte en DeLorean og en Porsche.
Jeg møtte ham ved Lotus-sjøen,
en innsjø rundt Lotus-tempelet i Yogaville.
Jeg husker det godt,
for han prøvde seg på flere av tenåringsjentene ved innsjøen,
og jeg snakket med dem om det og spurte:
"Tok han på rumpa eller puppene deres?
Skjedde det med dere også, eller bare meg?"
Hvor gammel var han?
Han var 22 år, ja, og jeg var 14 år.
Det er ikke lovlig i delstaten Virginia.
Han brukte lang tid, rundt seks måneder.
Han sendte meg dikt og blomster og prøvde å sjarmere meg.
Jeg husker jeg hadde noen utflukter med Bhagavan,
på kino eller på middag.
Han hadde alle lekene. Jeg lekte med mange leker.
De hadde boblebad. Vi lekte mye med dyreungene.
Da du var der, var du i hans verden.
Jeg minimerte alt som foregikk,
men nå som jeg ser på det som voksen,
ble jeg på en måte gitt videre…
…til en person som jobbet med Bhagavan.
Jeg følte et press…
om å ha et seksuelt forhold med denne personen,
og han var 30 år gammel.
Jeg var 15 år.
Jeg trodde det var mitt valg, og jeg spilte rollen.
Jeg hadde ikke verktøyene til å ta slike valg.
Det var en del av kulturen Bhagavan dyrket.
Vi tok mange bilder.
Det var definitivt noen upassende bilder.
Og vi var mindreårige.
Nakenbilder.
Han tok nakenbilder av meg og en kongeboa.
Heldigvis fant kona hans, Brahmi, bildene og brente dem.
Ellers kunne det vært nakenbilder av meg overalt.
Han jaktet på unge kvinner,
og det var viktig for ham at de var jomfruer.
Min 15-årsdag var første gang vi lå med hverandre,
men før vi lå med hverandre hadde vi en spirituell bryllupsseremoni
i meditasjonsrommet hans.
Og han ga meg et ekteskapsbånd,
og vi skulle være mann og kone,
selv om han var gift.
Han fortalte meg at hun var polyamorøs og likte å ha et åpent ekteskap,
og alt var i orden, men det stemte ikke.
Det verste er at de andre kvinnene som bodde der,
trodde at jeg godtok det.
De sa: "Jeg trodde det var greit for deg."
Jeg sa: "Tuller du? Selvsagt ikke."
Jeg var alltid den siste som fikk vite noe.
Han tok meg med på bryllupsreise til Jomfruøyene
med Brahmi Betsy, hans første kone,
og det var veldig pinlig for meg,
for Brahmi og jeg ikke snakket om
at jeg var i et forhold med ham.
Jeg visste ikke om bryllupsreisen.
Jeg brukte hele tiden på å snorkle.
Han brukte tiden på å ligge med kvinner.
Det visste jeg ikke.
KVINNER ØNSKES
Han sa at det var greit for henne.
En av hans mange løgner.
Men hun var veldig ung,
og jeg kan forestille meg at hun trodde på ham.
Han gjorde en klassisk maktmanøver der han isolerte meg.
Jeg flyttet hjemmefra som 15-åring og flyttet til Yogaville-eiendommen.
Han passet på å velge tenåringsjenter
med foreldre som ikke fulgte med.
Sumati bodde i et telt rett bak huset mitt.
Han kom og besøkte meg i teltet mitt i Yogaville.
Han var bare interessert i meg hvis jeg så ut som jeg var 12 år.
Frem til jeg var 30, veide jeg 45 kilo.
Jeg hadde ingen kurver, ingenting.
Det var det han likte, han likte kvinner som så ut som de var tenåringer.
Du måtte være veldig tynn.
Jeg spiste Docs begrensede diett, så jeg spiste rundt 800 kalorier om dagen.
Mat med lite næring.
Du kan ikke gjøre noen til en dyretrener.
Det krever en viss mental og fysisk seighet.
Man må være lett på tå,
man må ha en fysisk timing og forståelse.
Jeg sultet.
Det svartnet for meg da jeg reiste meg.
Jeg ble nesten drept, for vi jobbet med ville dyr og…
Blodtrykket mitt var så lavt at det svartnet for meg.
En frivillig reddet meg.
Det var bursdagen hennes, og hun kom tilbake dagen etter
og sa: "Du vet ikke hva som skjer med deg.
Du blir hjernevasket.
Dette er hva kultene gjør når de tar over folks psyker."
Og hun sa: "Du har gjort dette så lenge
at du ikke vet hvor dårlig hjernen din fungerer akkurat nå."
Hun sa: "Du må spise."
Hun jagde meg rundt på parkeringsplassen med en Fig Newton
og skrek: "Den er fettfritt, for faen!"
Og jeg nektet å spise den fordi en Fig Newton var for mye,
men jeg begynte å spise gulrøtter
og fikk mer kontroll igjen.
Hjernen min begynte å fungere litt bedre, og jeg gikk til Doc
og sa: "Jeg vil bli det neste året."
Jeg skulle fullføre de to årene.
Men jeg ville ikke operere brystene.
Jeg ville ikke være sånn.
Han sa: "Hvis du skal være tjukk, trenger du ikke pupper."
Jeg var fortsatt et skjelett, helt uthult.
Jeg tenkte: "Jeg vinner aldri.
Jeg begynner å tro ham."
Jeg følte at hvis jeg ble værende, så ville jeg bli subsumert.
På 80-tallet, da vi startet,
hadde Swami Satchidananda en ny idé, som var helt fersk,
om at hvordan du er, hva du tenker og spiser, påvirker helsen din.
Du er det du spiser. Husk det.
De fleste fysiske problemer forårsakes av maten vi spiser.
Swami fikk deg til å tro at han var…
et opplyst vesen og et perfekt instrument for Gud.
Bhagavan så på guruen som en som kunne slippe unna med alt.
Jeg var veldig nær personen som tok seg av Swami Satchidananda,
og hun betrodde seg til meg, hun sa at han slo henne.
Hvis du vil straffe noen som sårer deg…
…gjør noe vakkert for den personen.
Hun aksepterte det så lett og kjærlig.
Det var helt sprøtt. Nå tenker jeg sånn på det,
men på den tiden hadde jeg på meg rosenrøde briller.
Stopp. Å nei! Flipp-flopp. Din store, gamle fyr.
Bhagavan likte det ikke når noen utfordret ham,
det var et problem mellom oss to.
Skjedde det foran andre, ble det et rent helvete.
Ikke følg etter.
Og jeg lærte veldig fort å ikke gjøre det.
-Vi prøver å ikke la deg filme. -Beklager. Ok.
Om du kommer hit og sier: "Urettferdig. Du hørte ikke etter…"
Vi har ingen toleranse eller tid for noen sånt.
Han ble fort sint.
Du bør ikke ha noe du er knyttet til foran Bhagavan,
for han torturerer deg med det.
Jeg elsket en kapusinerape.
Jeg var besatt av henne fra første gang jeg så henne.
Bhagavan visste det. Han likte at jeg tok godt vare på henne.
Men han likte å torturere meg med det forholdet.
I ett tilfelle tok han henne og la henne i en fryser.
Hun var en liten baby,
og han tok henne, la henne i fryseren, lukket den
og stirret på meg mens han ventet på at jeg skulle roe meg ned.
Det var da han sa: "Jeg lærer deg å ikke bli så glad i dem.
Du må bare tenke på hva du føler
med apen i fryseren og roe deg ned."
Han var i stand til å gjøre mer skade enn en gjennomsnittlig person.
Han gikk fort fra sjarmerende til veldig sint.
Så du ham miste besinnelsen på en måte som var skummel?
Ja.
Med meg, én gang.
Kan vi stoppe et øyeblikk?
Ja. Jeg trenger bare litt drikke og…
Fire ganger på fire år trodde jeg at han skulle drepe meg.
Han var så voldelig mot meg at jeg tenkte: "Nå skjer det.
Han tok meg. Denne gangen skjer det."
De første gangene skulle jeg forlate ham,
det var tidlig i forholdet.
Jeg skulle dra. Jeg ville ikke være i forholdet mer.
Og han slo meg eller var voldelig mot meg.
Og det skremte meg til å bli hos ham.
Han kvelte meg til jeg besvimte,
og en gang skrøt han til venninnene sine
om at han knakk ribbeina mine for å få meg til å holde munn.
Og det gjorde han.
Han likte ikke å slå fordi det ga arr,
så han pleide å kvele meg fordi det ikke etterlot spor.
Han ble så sint på meg da jeg ble gravid. Han sa det var min feil.
Da jeg skulle føde
måtte noen finne ham, og han var med en av kjærestene sine.
Midt under fødselen ringte han og sa:
"Er det greit om jeg ikke kommer?" Og jeg sa: "Nei!"
Så han kom faktisk og la seg på senga ved siden av meg
og sov mens jeg fødte.
Heldigvis har du så vondt at du ikke tenker så mye på det,
men ja, det var trist, men…
Men det som ikke dreper deg gjør deg sterkere, ikke sant?
Vel, gjett hva.
Det er ikke mye som kan skje med meg som er verre enn det.
Så…
Han forsvant rett etter at babyen ble født.
Han dro ut igjen med kjæresten sin.
Jeg ble sjokkert da Brahmi ble gravid.
Han sa at han ikke engang lå med henne.
Han sa til Sumati:
"Jeg kan gjøre en voodoo-magi på deg så du aldri blir gravid."
Hun trodde han kunne trylle og at hun ikke ville bli gravid.
Men datteren min hadde nettopp blitt født, og hun hadde allerede mage.
Rett før Lotus-tempelet åpnet,
sa jeg til Bhagavan at jeg var gravid med Tilakam.
Først sa han at det ikke var hans barn,
og så sa han at jeg måtte ta abort
og prøvde å gi meg skyldfølelse.
Tilakams mor var en gal tenåring
som jeg tilfeldigvis tilbrakte litt for mye tid med.
Hun ble gravid.
Jeg tok henne med til Downtown Marriott i Washington,
og vi brukte ikke prevensjon som vi skulle,
og se, en baby!
Jeg ringte Swami Satchidananda og tilsto for ham
at jeg hadde vært i et forhold med Bhagavan i fire år og var gravid.
Han sa: "Du blir en flott mor."
Han sa: "Hvis dere gifter dere, kan han bli i Yogaville.
Hvis han fortsetter med kvinnene på denne måten, må han dra."
Vi ble kalt inn til et familiemøte for å takle denne…
ødeleggende nyheten.
Og i familiemøtet prøvde de…
å klandre jentene
for deres lystige adferd.
Mannen min og jeg sa: "Unnskyld meg.
Denne mannen ble forfremmet av læreren vår som en stor Yogi,
og du sier at jentene ikke burde ha stolt på ham?
Det virker ikke rimelig. Jeg tenker at skurken er den voksne."
Det var en kultur der man pekte fingeren på kvinner.
Vi forførte menn, og det var vår feil.
Plutselig bestemte samfunnet at elever, foreldre og lærere
som var involvert i skolen, skulle signere et løfte.
De måtte love å ikke date noen.
Og man skulle ikke tvile på Swami Satchidananda.
Vi følte at vi ble straffet.
Vi måtte bare dekke oss til, holde munn.
Få tillatelse til å gjøre hva som helst.
Folk av motsatt kjønn fikk ikke være i samme rom alene.
Og hvis en forelder, et barn eller en lærer ikke ville signere løftet,
kunne de ikke delta på undervisning.
Jeg ville ikke signere det.
Da jeg uttalte meg, ba samfunnet meg om å dra.
Swami Satchidananda sa det til meg. Han sa: "Du er et råttent eple.
"Du vil få de andre skinnende, flotte eplene til å råtne."
Det var smertefullt å bli bannlyst og unngått.
Hele min verden var Yogaville. Jeg kjente ikke noe annet.
Yogaville sviktet barna våre
ved å ikke ta stilling.
Da jeg ble gravid,
var han allerede i et forhold med en annen 14-åring.
Når du har giftet deg med en 14-åring,
hva er det da som…
…holder deg tilbake?
Aldri på en million år
trodde jeg at jeg skulle dele denne historien offentlig.
Når jeg hører meg selv fortelle, tenker jeg: "Jøss, det er galskap."
Jeg var 14 år, og han var 25.
Moren min ville at jeg skulle forstå hvor upassende situasjonen var.
Jeg husker at han sa:
"Ikke vær redd, vi skal ta oss av det. Alt kommer til å ordne seg.
Slapp av. Vi skal være sammen."
Bhagavan og jeg snakket på telefonen,
og han ville at jeg skulle forklare ham veien min til skolen.
Vi gjentok det flere ganger, og han kom og stoppet ved siden av meg
i en slags forkledning.
Han så rar ut, med håret under en hatt og rare briller.
Og jeg hoppet inn i bilen, dumpet sekken i en søppelkasse,
og så kjørte vi.
Jeg stakk av, ja, men jeg tenkte likevel ikke på
at det var en bortføring.
HAR DU SETT DENNE PERSONEN?
Tekst: Julie Sandsnes